**Porsanger kulturskole – Fagplan 2022**

**(Gitar - Bass, Trommesett – Slagverk)**

*Innhold*

**Generell del**

Innledning …………………………………………………………………………………………. 1

**Fagplaner**

Gitar / Bass ……………………………………………………………………………………….. 3

Trommesett / Slagverk ……………………………………………………………………… 10

**Fordypningsprogram** ………………………………………………………………………… 17

**Avslutning** ………………………………………………………………………………………... 18

**Innledning**

Porsanger kulturskole har som mål å gi alle barn og unge som ønsker det et profesjonelt, kunstfaglig undervisningstilbud. Skolen tilbyr fagene musikk, dans og visuell kunst. Deltagelse i kulturskolen kan gi (om ønskelig) kompetanse til videreutdanning innfor ulike kunstfag, men ikke minst er vi et sted og et miljø for personlig vekst, identitet og glede.

Vårt fokus i møte med eleven er: ***Glede, kreativitet og mestring.***

**Våre verdier**

♦ Vi ønsker å være en kulturskole for alle.

♦ Undervisningen tilpasses den enkelte elevs interesser og nivå.

♦ Undervisningen skal gi eleven ny kunnskap, og nye ferdigheter, og den skal fungere som et springbrett for kreativitet, læring og utvikling.

♦ Vi skal oppmuntre og støtte elevene til å utforske, og til å ta egne valg.

♦ Vi ønsker å inspirere til øving gjennom allsidig undervisning, og ved å være gode forbilder.

♦ Vi legger vekt på at elevene skal føle seg trygge og godt ivaretatt.

♦ Elevene skal få mulighet til å vise fram det de har jobbet med på ulike arenaer, eksempelvis konserter, forestillinger, utstillinger og andre arrangementer.

♦ Vi er opptatt av å ha god kontakt mellom skole og hjem, og mellom lærere og elever

**Mangfold i kulturskolen**

Barn og ungdom prioriteres i kulturskolen, men vi ønsker alle generasjoner velkommen til oss så langt vi har kapasitet og tilbud som egner seg. Vi tilbyr instrumentopplæring, musikkterapi, kunstgrupper og dansegrupper. Vi ønsker å være et sted hvor flest mulig finner sin plass, og vi jobber hele tiden med å utvikle våre tilbud. Porsanger kulturskole ønsker å være en sosial arena hvor elevene sammen utforsker musikk, kunst og dans. På våre konserter og visninger er trygghet og variasjon sentralt, og her deltar både nybegynnere, viderekommende og lærere sammen.

**Samarbeid med hjemmet**

Det er viktig for Porsanger kulturskole å ha et godt samarbeid med hjemmet. Vi mener dette bidrar til bedre læring og til økt trivsel for eleven. Porsanger kulturskole har egen Facebook side som oppdateres jevnlig med innlegg og informasjon. I tillegg oppdateres kulturskolens hjemmeside i Porsanger kommune med opplysninger om fag, påmelding, priser, ansatte og kontakt. Vi bruker SpeedAdmin som vårt administrasjonssystem for elevopptak og generell informasjon og som plattform for digital kommunikasjon med foresatte og elever. I systemet har eleven sin egen side med informasjon om timeplan, lærerinfo, ferieplan, arrangementer, re-registrering og påmelding til nye fag.

Alle foresatte blir sammen med elevene invitert til samtaler i løpet av skoleåret. Her er det mulig å ta opp forhold som er relevante for trivselen til eleven, å snakke om hvordan eleven kan ha størst mulig læringsutbytte og utvikling. Porsanger kulturskole eller faglærer tar gjerne kontakt med foresatte i forbindelse med arrangementer der vi trenger evt. ekstra hjelp. Vi ønsker åpenhet og god dialog med hjemmet.

**Om denne fagplanen**

Denne fagplanen er skrevet skoleåret 2021-22 og tar opp i seg tanker og verdier som vår kulturskole er bygget på over flere år. Kulturskolene i Norge er i rask endring og utvikling. Det gjelder spesielt våre fagområder, måter vi underviser på og hvordan vi organiserer tilbudene. Planen vil derfor være en dynamisk plan som oppdateres jevnlig.

**Fagplan for gitar- og bass**

Fagplanen er som et kompass for elever, foresatte og lærere som viser oss hvilken retning vi trenger å gå for å gjennomføre et konkret mål. Fagplanen kan brukes som en sjekkliste, hvor vi i undervisningsforløpet hele tiden kan bevisstgjøre for oss selv hva vi kan, hva vi må jobbe mer med, og hvilke mål vi kan sette oss fremover i undervisningen.

Gitar er et allsidig strengeinstrument som finnes i svært mange hjem, på mange ulike typer konsertarenaer, og i mange kulturer. Den er blant verdens mest populære instrumenter, og det lages flere gitarer hvert år enn alle andre instrumenter til sammen. Gitaren brukes i nær sagt alle musikksjangre, og har derfor også mange ulike tilnærmingsmåter for den som vil lære å spille. I sitt følge med samtidens populærmusikk ble gitaren utviklet i flere retninger, og finnes i dag i mange varianter. Uttrykksmessig har gitaren derfor et svært et stort spenn, fra det rent lyriske og til de mørkeste riffene med distorsjon som man finner i for eksempel black metal eller tung rock.

**Nøkkelkomponentene** **læringsmålene for musikkundervisningen** er *HØRE, LESE, LAGE, ØVE* og *FRAMFØRE*. Målene representerer et langsiktig læringssyn, i det de er nøkkelen til å lykkes i faget, uansett hvilket nivå eleven befinner seg på. De må ses i sammenheng.

**Høre**

Å kunne høre handler om å lytte, analysere, samhandle, samspille, imitere og improvisere med stemme, bevegelse og instrument. Det dreier seg også om å transkribere musikk, lytte kritisk til eget spill og verdsette musikk.

*Emner*:

- assosierende og reflekterende lytting

- auditiv analyse

- imitasjon og transkripsjon

- gehørspill

- improvisasjon

- transponering

- samspill

**Lese**

Å kunne lese dreier seg om å oppfatte, tolke og forstå musikalske grunnelementer. Dette kan være tegn, motiv, tema og forløp på basis av notasjon. Gjennom gjenkjennelse av elementene utvikler eleven forståelse for hvordan strukturer preger musikalske uttrykk. Prima vista-spill og hurtiginnstudering vil være en del av kompetansen.

*Emner:*

- notasjon og notelesning: melodisk/harmonisk/rytmisk

- absolutte og relative lesemetoder

- innstuderingsteknikker

- verkanalyse

- musikkhistorie

- musikkteori

- sjanger- og stilfortrolighet

- repertoarkunnskap.

**Lage**

Å kunne lage musikk innebærer arbeid fra intuitive improvisasjoner via komponering og låtskriving, til videreformidling av musikalske idéer i samspill og utvikling av kompetanse innen konsertproduksjon. Å beherske ulike former for notasjon og på ulike måter ta vare på egenkomponert musikk, står sentralt.

*Emner:*

- improvisasjon

- komponering

- arrangering

- forming

**Øve**

Å kunne øve innebærer at eleven lærer å være sin egen lærer. Eleven må kunne planlegge og gjennomføre øving, bruke øvingsdagbok og lekser, repetere, lytte kritisk og gi seg selv konstruktiv feedback. Det handler om gode framgangsmåter.

*Emner:*

- kroppsbevissthet, spillestilling og basistrening.

- teknikkarbeid

- innstuderingsmetodikk

- mental trening

- øve strategier

- selvledelse

- samspilløving og gruppeledelse.

**Fremføre**

Å kunne fremføre innebærer arbeid med formidling, konsentrasjon, presentasjon, stressmestring, innspilling og konsertproduksjon. Det gjelder både solospill og framføring sammen med band, orkestre, kor, profesjonelle musikere og elever fra andre kunstformer.

*Emner:*

- kommunikasjon

- prestasjonsmestring

- konsertproduksjon

- repertoararbeid

- innspillinger

- samarbeid og samspill

**Faseinndeling**

På kulturskolen vil jeg dele elevene inn i fire faser på bakgrunn av hvilket musikalsk nivå de befinner seg på. Disse er:

Fase 1: Begynnernivå

Fase 2: Mellomnivå

Fase 3: Høyere mellomnivå

Fase 4: Viderekomment nivå

Målet er å hele tiden jobbe jevnt, og gå videre til neste fase, men hvor lang tid dette tar, er helt individuelt og ikke tidsbestemt. Kanskje vil ikke alle elever rekke å gå igjennom alle fasene i løpet av sin tid på kulturskolen, men fagplanen inneholder mange retningslinjer og læringsmål for hva vi kan jobbe med for å skape en større bevissthet i undervisningsforløpet.

**Fase 1**

Undervisningens sentreringspunkt er å trene evnen til å oppfatte, gjengi og beskrive lydforløp og musikalske strukturer via øret. En bred plattform med mange aktiviteter er en forutsetning for å lykkes som spesialist. Elevene skal spille, synge, danse, klappe, dramatisere, tegne, dikte, fantasere, lytte, herme, eksperimentere og komponere; et mangeartet musisk læringsmiljø. Progresjonen er langsom med repetisjoner. Ved å klare oppgaver som sprenger grenser for hva elever tror er mulig å få til, bidrar undervisningen til mestringsglede. Læreren som samspillpartner er viktig.

**Læringsmål:** **Eleven kan**

**Høre**

- imitere, spille/synge enkle melodier og rytmemønstre på gehør.

- lytte til og vurdere egen musisering

- øve inn enkle melodier uten behov for notasjon

- finne grunnpulsen i musikken

**Lese**

- lese noter ved å sammenligne og finne likheter i notebildet/tabulatur

- lese noter ved å synge melodier på notenavn, trinn eller sol-fa og dirigere grunnslagene

- spille enkle melodier prima vista

- hente informasjon fra tittel, komponist, tempo, taktart, toneart, dynamiske tegn og musikkuttrykk i innstuderingsarbeidet

**Lage**

- improvisere med utgangspunkt i historier, stemninger, stikkord med m. m

- improvisere videre på melodier der starten er oppgitt

- komponere, dirigere og notere egne melodier

**Øve**

- øve jevnlig og samarbeide med lærer og foresatte om gode øve rutiner

- gjør rede for hva som kjennetegner en god spillestilling og tekniske basisferdigheter

**Fremføre**

- fremføre musikk minimum en gang per skoleår

**Fase 2**

En uttrykksmessig, kunnskapsmessig og motorisk plattform vektlegges nå. Arbeid med kroppsbevissthet og tekniske ferdigheter er derfor sentralt. For elever i alderen 8 - 12 år er dette den tekniske diamantalderen. Mange er opptatt av å knekke notekoden/tabulatur. Det er viktig å bruke tid på dette, så ikke manglende leseferdigheter blir et hinder i videre utvikling. Mengdetrening er nødvendig på alle områder. Ukelekser og mye samspill er viktige i deler av arbeidet. Det er motiverende for eleven å samle repertoar (lydfiler/noter), lage repertoarlister og egne notehefter/lydfiler. Slik kan lærer og elev bygge «biblioteket» som andre kan låne musikk fra. Arbeidskapasiteten er stor hos elever på mellomnivået; hyppige konserter, tema- og prosjektarbeid er viktig for å tilfredsstille den store arbeidsgiveren.

**Læringsmål:** **Eleven kan**

**Høre**

- imitere musikalsk form og uttrykk

- lytte aktivt til eget spill og medelever i samspill

**Lese**

- bruke treklanger, skalaer og intervaller som notelesningsverktøy

- øve inn enkle stykker uten behov for notasjon

**Lage**

- komponere egne melodier for hovedinstrumentet (gitar – bass)

- improvisere med utgangspunkt i akkordrekker

**Øve**

- dokumentere grunnleggende tekniske kunnskaper på instrumentet

**Fremføre**

- fremføre musikk minimum en eller to ganger per skoleår

**Fase 3**

Tenårene er kontrastenes tid med emosjonelle kamper, meningssøken og uttrykksspenn; «musikk og den jeg er må passe sammen». Behov for nye erfaringer melder seg, og elevene tar ansvar for egen utvikling når de får muligheten. Noen vil lage konsertprosjekt med egen musikk, noen vil undervise andre og lede ensembler, andre vil delta i musikkonkurranser. Vi skal også arbeide med å bevisstgjøre vårt arbeid med musikken. Hvor vil vi med musikken vår? Hvorfor spiller vi instrumentet vårt? Hva inspirerer vår musisering?

**Læringsmål:** **Eleven kan**

**Høre**

- lytte til og reflektere over mange typer musikk.

- transponere melodier opp eller ned ett fortegn, ved hjelp av teori bøker

- vurdere eget spill

**Lese**

- lese kroppsspråk og bevegelser

- lese grafiske og andre notasjonsformer

- ha kjennskap til dynamisk notasjon

**Lage**

- videreutvikle et eksisterende musikalsk materiale (arrangere), komponere alene, eller i samarbeid med andre

**Øve**

- utøve funksjonell instrumentalteknikk

- bruke opptak av eget spill som øvingsmetode.

- planlegge øving sammen med lærer.

**Fremføre**

- spille konsert med formidlingsvilje

**Fase 4**

Elevene nærmer seg nå et høyt nivå og noen tar sikte på Fordypningsprogrammet eller musikkstudier. Instrumentalteknisk mestring på dette nivået gir dem frihet til personlig utforming av musikken, større sikkerhet i spillet og kvalitet i uttrykket. Nivået av målrettet arbeid er avgjørende, og innsikt i egne læringsprosesser er en viktig forutsetning. Å gi elever ulike former for lederansvar, som å undervise andre, kan gjøre at de blir bedre lærere for seg selv. Alle elevene i Fase 4 skal øve inn en 15 minutters solo-konsert hvor hovedinstrumentet står i fokus.

**Læringsmål**: **Elevene kan**

**Høre**

- memorere og gjengi sammensatte musikalske forløp

- gjøre auditive analyser av stykkers form og innhold

**Lese**

- innstudere og fremføre musikk med stor integritet

- analysere og beskrive musikk med et godt begrepsapparat

- nyttiggjøre seg bred informasjon fra et notebilde

**Lage**

- improvisere i ulike stilarter

- tilpasse arrangementer og lage musikk for relevante besetninger.

- komponere og arrangere musikk for relevante besetninger

**Øve**

- lage langsiktige øve planer og arbeide kontinuerlig med å optimalisere øve måter

- benytte mentale innstuderingsteknikker i øvings arbeidet

- innstudere og øve med små ensembler.

**Fremføre**

- spille solokonsert med stor integritet og selvtillit

**Fagplan for trommesett- og slagverk**

Fagplanen er som et kompass for elever, foresatte og lærere som viser oss hvilken retning vi trenger å gå for å gjennomføre et konkret mål. Fagplanen kan brukes som en sjekkliste, hvor vi i undervisningsforløpet hele tiden kan bevisstgjøre for oss selv hva vi kan, hva vi må jobbe mer med, og hvilke mål vi kan sette oss fremover i undervisningen. Kulturskolens musikklærere og lokalmiljøets korps burde ha en stor interesse for å samarbeide om elevenes utvikling, mestring, motivasjon og behov. Mens vi bidrar med lærerkompetanse, bidrar ensemblene med viktig samspillstrening og lederskap. Det er viktig at elevene opplever en helhetlig opplærings arena der instrumentalopplæring, øving, ensemblespill og formidling – på tvers av aldersgrupper – er et helhetlig felt.

***Et trommesett eller et slagverksinstrument*** er en betegnelse for et musikkinstrument, det vil si et instrument hvor lyden blir produsert ved at noe (trommestikker, visper, køller, hender eller annet) slåes mot en del av instrumentet, eller ved at instrumentet ristes eller på annen måte lager lyd ved bevegelse. Det skilles mellom rytmiske og melodiske slagverksinstrumenter. Blant rytmiske slagverksinstrumenter finnes blant andre ulike trommer og cymbaler. Eksempler på melodiske slagverksinstrumenter er, xylofon, vibrafon, marimba, klokkespill, rørklokker, og pauker. Slagverk kalles også perkusjon.

**Nøkkelkomponentene** **læringsmålene for musikkundervisningen** er *HØRE, LESE, LAGE, ØVE* og *FRAMFØRE*. Målene representerer et langsiktig læringssyn, i det de er nøkkelen til å lykkes i faget, uansett hvilket nivå eleven befinner seg på. De må ses i sammenheng.

**Høre**

Å kunne høre handler om å lytte, analysere, samhandle, samspille, imitere og improvisere med stemme, bevegelse og instrument. Det dreier seg også om å transkribere musikk, lytte kritisk til eget spill og verdsette musikk.

*Emner*:

- assosierende og reflekterende lytting

- auditiv analyse

- imitasjon og transkripsjon

- gehørspill

- improvisasjon

- transponering

- samspill

**Lese**

Å kunne lese dreier seg om å oppfatte, tolke og forstå musikalske grunnelementer. Dette kan være tegn, motiv, tema og forløp på basis av notasjon. Gjennom gjenkjennelse av elementene utvikler eleven forståelse for hvordan strukturer preger musikalske uttrykk. Prima vista-spill og hurtiginnstudering vil være en del av kompetansen.

*Emner:*

- notasjon og notelesning: melodisk/harmonisk/rytmisk

- absolutte og relative lesemetoder

- innstuderingsteknikker

- verkanalyse

- musikkhistorie

- musikkteori

- sjanger- og stilfortrolighet

- repertoarkunnskap.

**Lage**

Å kunne lage musikk innebærer arbeid fra intuitive improvisasjoner via komponering og låtskriving, til videreformidling av musikalske idéer i samspill og utvikling av kompetanse innen konsertproduksjon. Å beherske ulike former for notasjon og på ulike måter ta vare på egenkomponert musikk, står sentralt.

*Emner:*

- improvisasjon

- komponering

- arrangering

- forming

**Øve**

Å kunne øve innebærer at eleven lærer å være sin egen lærer. Eleven må kunne planlegge og gjennomføre øving, bruke øvingsdagbok og lekser, repetere, lytte kritisk og gi seg selv konstruktiv feedback. Det handler om gode framgangsmåter.

*Emner:*

- kroppsbevissthet, spillestilling og basistrening.

- teknikkarbeid

- innstuderingsmetodikk

- mental trening

- øve strategier

- selvledelse

- samspilløving og gruppeledelse.

**Fremføre**

Å kunne fremføre innebærer arbeid med formidling, konsentrasjon, presentasjon, stressmestring, innspilling og konsertproduksjon. Det gjelder både solospill og framføring sammen med band, orkestre, kor, profesjonelle musikere og elever fra andre kunstformer.

*Emner:*

- kommunikasjon

- prestasjonsmestring

- konsertproduksjon

- repertoararbeid

- innspillinger

- samarbeid og samspill

**Faseinndeling**

På kulturskolen vil jeg dele elevene inn i fire faser på bakgrunn av hvilket musikalsk nivå de befinner seg på. Disse er:

Fase 1: Begynnernivå

Fase 2: Mellomnivå

Fase 3: Høyere mellomnivå

Fase 4: Viderekomment nivå

Målet er å hele tiden jobbe jevnt, og gå videre til neste fase, men hvor lang tid dette tar, er helt individuelt og ikke tidsbestemt. Kanskje vil ikke alle elever rekke å gå igjennom alle fasene i løpet av sin tid på kulturskolen, men fagplanen inneholder mange retningslinjer og læringsmål for hva vi kan jobbe med for å skape en større bevissthet i undervisningsforløpet.

**Fase 1**

Undervisningens sentreringspunkt er å trene evnen til å oppfatte, gjengi og beskrive lydforløp og musikalske strukturer via øret. En bred plattform med mange aktiviteter er en forutsetning for å lykkes som spesialist. Elevene skal spille, synge, danse, klappe, dramatisere, tegne, dikte, fantasere, lytte, herme, eksperimentere og komponere; et mangeartet musisk læringsmiljø. Progresjonen er langsom med repetisjoner. Ved å klare oppgaver som sprenger grenser for hva elever tror er mulig å få til, bidrar undervisningen til mestringsglede. Læreren som samspillpartner er viktig.

**Læringsmål:** **Eleven kan**

**Høre**

- imitere, spille/synge enkle melodier og rytmemønstre på gehør.

- lytte til og vurdere egen musisering

**Lese**

- lese noter ved å sammenligne og finne likheter i notebildet/tabulatur

- øve inn enkle melodier uten behov for notasjon

**Lage**

- improvisere med utgangspunkt i historier, stemninger, stikkord med m.m.

**Øve**

- øve jevnlig og samarbeide med lærer og foresatte om gode øve rutiner.

**Fremføre**

- fremføre musikk minimum en gang per skoleår.

**Fase 2**

En uttrykksmessig, kunnskapsmessig og motorisk plattform vektlegges nå. Arbeid med kroppsbevissthet og tekniske ferdigheter er derfor sentralt. For elever i alderen 8 - 12 år er dette den tekniske diamantalderen. Mange er opptatt av å knekke notekoden/tabulatur. Det er viktig å bruke tid på dette, så ikke manglende leseferdigheter blir et hinder i videre utvikling. Mengdetrening er nødvendig på alle områder. Ukelekser og mye samspill er viktige i deler av arbeidet. Det er motiverende for eleven å samle repertoar (lydfiler/noter), lage repertoarlister og egne notehefter/lydfiler. Slik kan lærer og elev bygge «biblioteket» som andre kan låne musikk fra. Arbeidskapasiteten er stor hos elever på mellomnivået; hyppige konserter, tema- og prosjektarbeid er viktig for å tilfredsstille den store arbeidsgiveren.

**Læringsmål:** **Eleven kan**

**Høre**

- imitere musikalsk form og uttrykk

- lytte aktivt til eget spill og medelever i samspill

**Lese**

- bruke treklanger, skalaer og intervaller som notelesningsverktøy

- øve inn enkle stykker uten behov for notasjon

**Lage**

- komponere egne melodier for hovedinstrumentet (gitar – bass)

- improvisere med utgangspunkt i akkordrekker

**Øve**

- dokumentere grunnleggende tekniske kunnskaper på instrumentet

**Fremføre**

- fremføre musikk minimum en eller to ganger per skoleår

**Fase 3**

Tenårene er kontrastenes tid med emosjonelle kamper, meningssøken og uttrykksspenn; «musikk og den jeg er må passe sammen». Behov for nye erfaringer melder seg, og elevene tar ansvar for egen utvikling når de får muligheten. Noen vil lage konsertprosjekt med egen musikk, noen vil undervise andre og lede ensembler, andre vil delta i musikkonkurranser. Vi skal også arbeide med å bevisstgjøre vårt arbeid med musikken. Hvor vil vi med musikken vår? Hvorfor spiller vi instrumentet vårt? Hva inspirerer vår musisering?

**Læringsmål:** **Eleven kan**

**Høre**

- lytte til og reflektere over mange typer musikk.

- transponere melodier opp eller ned ett fortegn, ved hjelp av teori bøker

- vurdere eget spill

**Lese**

- lese kroppsspråk og bevegelser

- lese grafiske og andre notasjonsformer

- ha kjennskap til dynamisk notasjon

**Lage**

- videreutvikle et eksisterende musikalsk materiale (arrangere), komponere alene, eller i samarbeid med andre

**Øve**

- utøve funksjonell instrumentalteknikk

- bruke opptak av eget spill som øvingsmetode.

- planlegge øving sammen med lærer.

**Fremføre**

- spille konsert med formidlingsvilje

**Fase 4**

Elevene nærmer seg nå et høyt nivå og noen tar sikte på Fordypningsprogrammet eller musikkstudier. Instrumentalteknisk mestring på dette nivået gir dem frihet til personlig utforming av musikken, større sikkerhet i spillet og kvalitet i uttrykket. Nivået av målrettet arbeid er avgjørende, og innsikt i egne læringsprosesser er en viktig forutsetning. Å gi elever ulike former for lederansvar, som å undervise andre, kan gjøre at de blir bedre lærere for seg selv. Alle elevene i Fase 4 skal øve inn en 15 minutters solo-konsert hvor hovedinstrumentet står i fokus.

**Læringsmål**: **Elevene kan**

**Høre**

- memorere og gjengi sammensatte musikalske forløp

- gjøre auditive analyser av stykkers form og innhold

**Lese**

- innstudere og fremføre musikk med stor integritet

- analysere og beskrive musikk med et godt begrepsapparat

- nyttiggjøre seg bred informasjon fra et notebilde

**Lage**

- improvisere i ulike stilarter

- tilpasse arrangementer og lage musikk for relevante besetninger.

- komponere og arrangere musikk for relevante besetninger

**Øve**

- lage langsiktige øve planer og arbeide kontinuerlig med å optimalisere øve måter

- benytte mentale innstuderingsteknikker i øvings arbeidet

- innstudere og øve med små ensembler.

**Fremføre**

- spille solokonsert med stor integritet og selvtillit

**Fordypningsprogrammet** **Porsanger kulturskole**

**Fordypningsprogramme**t

• bygger på Rammeplanen

• er foreløpig et fast tilbud på noen fag, men tilbys årlig i ulike varianter til elever som er spesielt interesserte og talentfulle innenfor sitt fag.

• er for elever som har særlig interesse og forutsetninger for å arbeide med faget

• er for elever i fase 4, men ser vi at det er elever i fase 3 som kan være i fordypningsprogrammet

• opptak til programmet bestemmes av elevens nivå og interesse, ikke nødvendigvis alder.

• det er hovedlæreren som anbefaler eleven å søke når tida er inne.

• krever høy og målrettet egeninnsats

• Kan foregå i samarbeid med eksterne profesjonelle aktører

**Undervisningen**

• er vesentlig forsterket med hensyn til innhold og omfang i forhold til kjerneprogrammet

• vektlegger utviklingen av kreative evner, håndverksmessige og kunstnerisk kompetanse, selvstendighet og samarbeidsevne.

• er tilpasset den enkelte elev og foregår både individuelt, i grupper og i ensembler.

• programmets elever vil få ekstra undervisning utover deres faste individuelle timer på kulturskolen, supplert med hjemmearbeid.

**Læreren**

• ser potensial, inspirerer, gir impulser og motiverer

• tilrettelegger for utstrakt samspill og konserterfaring

• vurderer prosess og produkt sammen med eleven

• har godt samarbeid mellom hjem–kulturskole-lærer-elev

**Eleven**

• Punktlighet- må møte til riktig sted, riktig tid, oppvarmet og med riktig utstyr

• Forberedelse- det kreves at hjemmearbeid er gjort og innøvd slik at vi møtes på like premisser.

• må være innforstått med at det vil være noe nødvendig teoriundervisning

**Avslutning**

**Kunstens nødvendighet**

I et oppvekstmiljø har kultur en viktig funksjon. Kunst og kultur gir livsmestring og glede, og kan brukes som et godt virkemiddel for å oppnå andre mål som for eksempel, integrering, bedre helse, kunnskap og felleskap. Et godt kulturliv har også betydning for trivsel og bosetting i et samfunn. Men kunst og kultur har også en verdi i seg selv! I det ligger opplevelsene og mulighetene for den enkelt til å utrykke seg. Der kan vi finne «kraften», det som vi ikke helt klarer å forklare, men som gir energi og glede i livene våre.

Carlos Alfredo Jeldes-Ramirez, Lakselv mars 2022.